stanford-oval/wikipedia huggingface dataset:
Bruce Kleiner
Akateeminen ura

Bruce Kleiner opiskeli matematiikkaa Berkeleyn yliopistossa ja valmistui sieltä matematiikan kandidaatiksi (B.A., Mathematics) vuonna 1985. Hän suoritti siellä myös jatko-opintonsa ja väitteli tohtoriksi matematiikan alalta vuonna 1990. Kleinerin väitöskirjan ohjasi professori Wu-Yi Hsiang.
Vuosina 1999–2006 Klier oli matematiikan professorina Michiganin yliopistossa. Sen ohella hän työskenteli vuosina 2001–2002 Utahin yliopistossa. Jätettyään Michiganin yliopiston hän toimi professorina Yalen yliopistossa vuosina 2009–2012. Yalessa hänen oppilaisiinsa kuului mm. tuleva professori Enrico Le Donne. Vuodesta 2014 Kleiner on toiminut matematiikan professorina New Yorkin yliopistossa ja sen matemaattisten tieteiden instituutissa (Courant Institute of Mathematical Sciences).
Uransa aikana professori Kleiner on ohjannut ainakin yhdeksän väitöskirjaa.
Tutkimustyö

Professori Kleinerin keskeinen tutkimusala matemaatikkona on geometrinen analyysi. Geometrinen analyysi tarkoittaa käytännössä matemaattista analyysiä, mutta siinä käytettävät menetelmät ovat geometrisia ja saaduille tuloksille voidaan antaa geometrinen tulkinta. Sen ohella hän on tutkinut geometristä ryhmäteoriaa ja geometristä topologiaa. Kleinerin tutkimusaiheissa sekoittuvat erilaiset teemat geometrian, analyysin, topologian ja algebran alueilta.
Kleiner on julkaissut tutkimuksistaan matematiikan alalta ainakin yli 50 tieteellistä artikkelia. Eräs keskeinen tutkimusteema hänen tuotannossaan on ollut esimerkiksi niin kutsuttu Riccin virtaus. Vuonna 2008 Kleiner julkaisi Michiganin yliopistossa työskennelleen John Lottin kanssa tieteellisen artikkelin, jossa kaksikko täydensi Grigori Perelmanin tekemää todistusta geometrisaatiokonjektuurista (engl. Geometrization conjecture), josta seuraa niin kutsuttu Poincarén konjektuuri. Venäläinen matemaatikko Perelman oli aiemmin ratkaissut niin kutsutun Thurstonin geometrisointiotaksuman, jonka erikoistapaus Poincarén otaksuma eli konjektuuri on. Poincarén konjektuuri onnistuttiin todistamaan Riccin virtauksen avulla vuonna 2003. Kleiner on esitellyt myös uuden yksinkertaisen ratkaisun venäläisen matemaatikko Mikhail Gromovin teoreemaan polynomisesti kasvavista ryhmistä (engl. groups of polynomial growth)
Eräs Kleinerin viimeaikaisen, 2010-luvun tutkimuksen teemoista on ollut analyysi singulaarisissa avaruuksissa, joita ovat esimerkiksi niin kutsutut Carnot'n ryhmät sekä avaruudet, jotka toteuttavat Poincarén epäyhtälön. Hän on tarkastellut myös Bilipschitzin kuvausten ongelmia ja kvasi-isometrista jäykkyyttä.
Aiheesta muualla

professori Kleinerin tutkimus ja tieteellisiä julkaisuja New Yorkin yliopisto. (englanniksi)
Charlottenhof

Charlottenhof ja osa puutarhaa.
Charlottenhof on Potsdamissa Sanssoucin palatsin puistossa sijaitseva yksi entisistä Hohenzollernien asunnoista. Pieni uusklassiseen tyyliin rakennettu huvila sijaitsee Sanssoucin palatsin lounaispuolella.
Rakennus oli alkujaan vuonna 1756 rakennettu yksikerroksinen kartano, jonka oli suunnitellut rakennusmestari Johann Gottfried Büring. Se muutettiin vuosina 1826–1829 arkkitehti Karl Friedrich Schinkelin suunnitelmien mukaisesti kesäasunnoksi Preussin kruununprinssille, tulevalle kuningas Fredrik Vilhelm IV:lle. Fredrik Vilhelm oli itse laatinut luonnokset. Hän halusi rakennuksen perustuvan roomalaisten huviloiden esikuvaan, jotta se muistuttaisi häntä Italiasta, jossa hän oli viihtynyt.
Schinkel toteutti ajatuksen lisäämällä huvilaan doorilaisen portiikin, pergolan ja terassin. Sisätilat ovat vaatimattomat, porvarilliset ja elegantit. Tapeteissa, vuodevaatteissa ja ikkunaluukuissa käytettiin sinivalkoisia raitoja viittauksena Baijerin lippuun, sillä Fredrik Vilhelmin vaimo Elisabet oli alkujaan baijerilainen prinsessa.
Peter Joseph Lenné suunnitteli Charlottenhofin ympärille englantilaistyylisen maisemapuiston, johon kuului geometrisesti istutettuja puutarhoja, suihkulähteillä varustettuja lampia sekä runoilijalehto, johon oli sijoitettu italialaisten ja saksalaisten runoilijoiden rintakuvia. Charlottenhofin sisustus on säilynyt sellaisenaan, ja se on siten ainoa kokonaisuutena säilynyt Schinkelin suunnnittelutyö.
Aiheesta muualla

Kuvia tai muita tiedostoja aiheesta Charlottenhof Wikimedia Commonsissa
Centers

| Centers |
| --- | --- |

Perustettu:  1961, 2020
Kaupunki:   Pietarsaari, Suomi
Kotiareena:  Pietarsaaren jäähalli
– kapasiteetti:  2300
Sarjataso:  II-divisioona
Päävalmentaja:   Tomi Joki
Infobox OKVirheellinen NIMI-arvo: 
Centers on vuosina 1961–1992 ja jälleen vuodesta 2020 alkaen toiminut pietarsaarelainen jääkiekkoseura. Centersin parhaat ajat ajoittuvat 1990-luvun alkuun. Tuolloin se pelasi kaksi kautta Suomen toiseksi korkeimmalla sarjatasolla eli tuolloisessa I-divisioonassa. Centersin ensimmäinen kausi I-divisioonassa oli 1992–1993, jolloin se sijoittui sarjassa kahdeksanneksi. Seuraava kausi toi sijan 11. Lepplax IFK ja Centers yhdistyivät kaudella 1991–1992 Hockey-Centers IFK:si. Tämän jälkeen Pietarsaaren jääkiekkotoimintaa alkoi pyörittää Jeppis.
5.kesäkuuta.2020 Jeppis Hockey lakkautettiin ja Centers perustettiin uudestaan melkein 40 vuoden tauon jälkeen.
Aiheesta muualla

Centersin viralliset sivut (Arkistoitu – Internet Archive)
Facebook
Instagram
Converse

| Converse Inc>  |
| --- | --- |

Yritysmuoto:  Niken tytäryhtiö
Perustettu:  1908
Kotipaikka:  Malden, Massachusetts, Yhdysvallat
Toimiala:  urheilutavarat
Tuotteet:  kengät, vaatteet
Omistaja:  Nike
Kotisivu:  www.converse.com
Infobox OKVirheellinen NIMI-arvo: 
Converse Inc. on yhdysvaltalainen kenkiä valmistava yritys. Yrityksen kotipaikka on Maldenin kaupunki Massachusettsin osavaltiossa.
9. heinäkuuta 2003 Converse Inc. hyväksyi Niken 305 miljoonan dollarin ostotarjouksen, ja niin Converse-brändi tuli Niken omistukseen.
Converse All Star on yrityksen suosituin kenkämalli, ja sitä on valmistettu vuodesta 1917 lähtien.
Punavalkoiset Chuck Taylor All Star -kengät.
Aiheesta muualla

Wikimedia Commonsissa on kuvia tai muita tiedostoja aiheesta .
Conversen verkkosivusto
Charlotten piirikunta (Virginia)

Charlotten piirikunta (engl. Charlotte County) on Yhdysvaltojen Virginian osavaltiossa sijaitseva piirikunta. Sen väkiluku oli 11 880 vuonna 2019. Piirikunnan hallintokeskus on Charlotte Court Housen kunta. Piirikunta perustettiin vuonna 1764.
Aiheesta muualla

Kuvia tai muita tiedostoja aiheesta Charlotten piirikunta (Virginia) Wikimedia Commonsissa
Converse-kerho

Converse-kerho oli ramopunk-henkinen konserttisarja, jonka pani alulle Rehtori Heko. Osuuskuntapohjainen Converse-kerho järjesti 2004-2008 useita tapahtumia vuodessa lähinnä Helsingissä ja Tampereella, mutta myös Oulussa ja Kemissä.
Converse-kerho kehitti ja järjesti muun muassa Ramoviisut-biisintekokilpailun vuosittain 2005–2008. Converse-kerhon lopetettua Ramoviisujen järjestäminen siirtyi muille punk-aktiiveille.
Converse-kerhon tapaisia tapahtumia järjestettiin 2009–2010 nimellä Voimasointu-klubi.
Aiheesta muualla

Converse-kerhon kotisivut (arkistoitu sivu)
Ramoviisut 2007 (Arkistoitu – Internet Archive)
Miamin Grand Prix 2024

|  Miamin Grand Prix 2024  |
| --- | --- |
 6. osakilpailu 24 osakilpailusta kaudella 2024. 

Päivämäärä:  5. toukokuuta 2024
Rata:  Miami International Autodrome
Sijainti:  Miami Gardens, Florida, Yhdysvallat
Ratatyyppi:  Katurata
Radan pituus:  5,412 km
Kilpailun pituus:  57 kierrosta, 308,326 km
Sää:   Puolipilvinen
Paalupaikka
Kuljettaja:   Max Verstappen   (Red Bull Racing-Honda RBPT)
Paaluaika:  1.27,241
Sprinttikilpailu
Voittaja:   Max Verstappen   (Red Bull Racing-Honda RBPT)
Toinen:   Charles Leclerc   (Ferrari)
Kolmas:   Sergio Pérez   (Red Bull Racing-Honda RBPT)
Palkintokoroke
Voittaja:   Lando Norris   (McLaren-Mercedes)
Toinen:   Max Verstappen   (Red Bull Racing-Honda RBPT)
Kolmas:   Charles Leclerc   (Ferrari)
Nopein kierros
Kuljettaja:   Oscar Piastri   (McLaren-Mercedes)
Kierrosaika:  1.30,634 (kierroksella 43)
Miamin Grand Prix 2024 (virallisesti Formula 1 Crypto.com Miami Grand Prix 2024) oli Formula 1 -kauden 2024 kuudes osakilpailu, joka ajettiin 5. toukokuuta Miamin katuradalla Miami Gardensissa Floridassa Yhdysvalloissa.
Vapaat harjoitukset

Vapaissa harjoituksissa Ferrarin Charles Leclerc aiheutti radalle punaiset liput, kun hän pyörähti mutkassa 16, eikä heti saanut peruutusvaihdetta päälle. Red Bullin Max Verstappen oli vapaiden harjoitusten nopein ennen McLarenin Oscar Piastria ja Ferrarin Carlos Sainzia.
Sprinttiaika-ajot

Sprinttiaika-ajoissa Sauberin Valtteri Bottas sai kolmen lähtöruudun rangaistuksen sprinttikilpailuun vaaratilanteesta, missä hän ajoi liian hitaasti eikä huomannut mutkaan kääntymisen aikana takanaan ajanutta Piastria. Sprinttiaika-ajojen paalupaikalle ajoi Verstappen, Leclerc oli toinen ja Red Bullin Sergio Pérez kolmas.
Sprinttikilpailu

Sprinttikilpailun lähdössä Aston Martinin Fernando Alonso väisti ohitusta yrittänyttä Mercedeksen Lewis Hamiltonia, minkä seurauksena Alonso kolaroi tallikaverinsa Lance Strollin sekä McLarenin Lando Norrisin kanssa. Norris pyörähti ja keskeytti kilpailunsa, jolloin turva-auto otettiin radalle. Verstappen ajoi sprinttikilpailun voittoon, Leclerc oli toinen ja Pérez kolmas.
Aika-ajot

Verstappen ajoi paalupaikalle, Leclerc oli toinen ja Sainz kolmas.
Kilpailu

Norris ajoi kilpailun voittoon, Verstappen oli toinen ja Leclerc kolmas.
Muuta

Daniel Ricciardo sai kolmen lähtöruudun rangaistuksen kilpailuun, koska hän ohitti Nico Hülkenbergin sääntöjenvastaisesti turva-autotilanteen aikana Kiinan osakilpailussa.
Valtteri Bottas sai kolmen lähtöruudun rangaistuksen sprinttikilpailuun, koska hän ajoi liian hitaasti ja varomattomasti Oscar Piastrin edessä sprinttiaika-ajoissa.
Ferrari ajoi kilpailuviikonlopun aikana erikoisväritteisellä autolla, koska talli juhlisti Ferrarin 70-vuotisjuhlaa Yhdysvaltain maaperällä.
Lando Norrisin uran ensimmäinen voitto.
Clash Quest

| Clash Quest |
| --- | --- |
Kehittäjä:  Supercell
Julkaisija:  Supercell
Jakelija:  App Store ja Google Play
Julkaistu:  6. huhtikuuta 2021
Lajityyppi:  strategiavideopeli
Pelimuoto:  yksinpeli
Ikäluokitus:  PEGI 3 
Alusta:  IOS ja Android
Jakelumuoto:  Digitaalinen lataus
Lisää peliartikkeleitaVideopelien teemasivulla
Clash Quest oli Supercellin vuonna 2021 julkaisema videopeli. Se oli saatavilla Androidille ja iOSille (vain tietyissä maissa). Supercell lopetti pelin kehittämisen elokuussa 2022 ja sulki pelin palvelimet muutamaa viikkoa myöhemmin.
Clash Quest oli Supercellin kuudes julkaisema peli. Peli oli vuoropohjainen strategiapeli, jossa taisteltiin vastustajia vastaan.
Converse All Star

Chuck Taylor All-Star
Lyhytvartiset All Star -kengät
Conversen valmistamat All Starit ovat kengät, jotka alun perin tarkoitettiin koripallokengiksi. Myöhemmin kengät levisivät myös arkikäyttöön ja ovat nykyään suositut erityisesti nuorison keskuudessa ympäri maailman. Ne tulivat markkinoille 1917. Vuonna 1921 yhdysvaltalainen koripalloilija Charles "Chuck" Taylor alkoi markkinoida kenkiä ja hänen nimikirjoituksensa on All Star -kenkien logossa. Kenkien lempinimi onkin Chuck Taylor. All Star-kenkiä on monenlaisia ja -värisiä. All Starit olivat unisex-käyttöön tarkoitettujen urheilukenkien edelläkävijöitä.
Kengät pysyivät käytännössä muuttumattomina vuoteen 2003 saakka, jolloin Nike osti vuonna 2001 konkurssiin menneen Conversen ja siirsi tuotannon Aasiaan, lähinnä Kiinaan ja Vietnamiin. Tällöin myös osa materiaaleista vaihtui edullisempiin, synteettisiin ja joustavampiin materiaaleihin. Samalla kenkien kannoista poistui "Made in USA" -merkintä, josta alkuperäiset kengät tunnistaa.
Aiheesta muualla

Kuvia tai muita tiedostoja aiheesta Converse All Star Wikimedia Commonsissa
Carl Ludwig Koch

Carl Ludwig Koch (21. syyskuuta 1778 Kusel – 23. elokuuta 1857 Nürnberg) oli saksalainen eläintieteilijä, erikoisalanaan hämähäkkieläimet.
Koch oli ammatiltaan vesi- ja metsätalouden tarkastaja. Hänen pääteoksensa, 16-osaisen Die Arachniden (1831–1848), aloitti Carl Wilhelm Hahn (1786–1836) ja Koch kirjoitti teoksen viimeiset 12 osaa. Hän viimeisteli kappaleen hämähäkeistä Georg Wolfgang Franz Panzerin (1755–1829) teokseen Faunae insectorum germanicae initia oder Deutschlands Insecten.
Koch luokitteli suuren määrän hämähäkkejä. Hän nimesi linnuista muun muassa keltahemppojen suvun Serinus. Hänen kunniakseen on nimetty tammipitta (Pitta kochi).
Kochin poika Ludwig Carl Christian Koch (1825–1908) oli tunnettu entomologi.
Teokset

Die Pflanzenläuse, Aphiden. Lotzbeck, Nürnberg 1857.
Übersicht des Arachnidensystems. Zeh, Nürnberg 1837–50.
Deutschlands Crustaceen, Myriapoden und Arachniden. Pustet, Regensburg 1835–44.
Die Arachniden. Zeh, Nürnberg 1831–48.
System der baierischen Zoologie. Nürnberg, München 1816.
Convolutriloba retrogemma

| Convolutriloba retrogemma |
| --- | --- |
 Madon alapinta nähtynä akvaarion lasin läpi
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Xenacoelomorpha
Alajakso::  Acoelomorpha
Lahko::  Alkeislattanat Acoela
Heimo::  Convolutidae
Suku::  Convolutriloba
Laji::  retrogemma
Kaksiosainen nimi
 Convolutriloba retrogemma  Hendelberg & Akesson, 1988 
Infobox OKNimi-testi OK: 
Convolutriloba retrogemma on litteä punainen mato, joka elää kivikorallien pinnalla.
Madot saavat ravintoa sekä syömällä mikro-organismeja että elimistössään elävien yhteyttävien levien avulla. Siksi ne hakeutuvat mahdollisimman valoisiin paikkoihin.
Näitä matoja on syytetty korallien tuhoamisesta, vaikka ne eivät syö varsinaista korallin kudosta, vaan korallien pinnalla eläviä rataseläimiä ja vastaavia pieneliöitä. Nämä madot kuitenkin saattavat lisääntyä hillittömästi, ja pelkällä massallaan tukahduttaa korallin. Häiriintynyt koralli ei työnnä pyyntilonkeroitaan esille, ja silloin se voi nälkiintyä hengiltä. Madot ovat myös myrkyllisiä, ja matojen joukkokuolema voi myrkyttää muita eliöitä.
Akvaarioista, joissa on pelkkiä kaloja, madot voi myrkyttää, mutta korallien ja selkärangattomien joukossa se ei käy. Myrkyttömiä tapoja ovat mekaaninen poisto ja matoja syövät pedot: Pyjamahuulikala sukulaisineen,  Macropharyngodon-suvun huulikalat, huumekala  ja muut merikokit sekä Chelidonura varians -vapaakiduskotilo.
Aiheesta muualla

Määritysopas tälle ja lähilajeille (Arkistoitu – Internet Archive) (englanniksi)
Christiansø

Christiansø
| --- | --- |
Sijainti:  Bornholm Pääkaupunkialue Tanska
Saariryhmä:  Ertholmene
Vesialue:  Bornholmin allas
Korkein kohta:  22 m
Pinta-ala:  0,22 km²
muokkaa - muokkaa wikitekstiä - muokkaa Wikidataa
Bornholmin aluejako. Christiansø oikeassa yläkulmassa.
Christiansø on Tanskalle kuuluva saari Etelä-Itämerellä 20 kilometriä Bornholmin pohjoispuolella. Se on Tanskan itäisin asuttu saari. Vuonna 2016 saarella oli noin 60 asukasta. Saari on Ertholmene-saariryhmän suurin saari.
Vuonna 1684 Kristian V rakennutti saarelle Pohjois-Euroopan ensimmäisen merilinnoituksen vastaukseksi Ruotsin Karlskronaan vuonna 1680 rakennetulle laivastoasemalle. 1700- ja 1800-luvulla Christiansøtä käytettiin vankilana. Saarelle rakennettiin majakka vuonna 1805 sekä kirkko vuonna 1821. Vuonna 1808 englantilaiset ampuivat saarta kohti tykistötulta. Linnoitus hylättiin vuonna 1855.
Christiansøllä käy vuosittain noin 45 000 turistia lautoilla Gudhjemista ja Svanekesta.
Aiheesta muualla

Kuvia tai muita tiedostoja aiheesta Christiansø Wikimedia Commonsissa
Viralliset kotisivut
Wikimapia luftfoto
Minas Tirith

Minas Tirithin kartta.
Minas Tirith on J. R. R. Tolkienin kirjoittamassa fantasiaromaanissa Taru sormusten herrasta esiintyvä kuvitteellinen kaupunki.
Kuvaus

Minas Tirithin kaupunki sijaitsi Anduin-joen länsipuolella Gondorin valtakunnassa. Kaupunki oli rakennettu seitsemään tasoon Mindolluin-vuoren juurelle. Jokainen taso oli kolmekymmentä metriä korkea ja ympäröity valkoisella kivimuurilla. Kaupunki oli rakennettu Mindolluinin kielekkeen ympärille, joten kieleke jakoi kaikki paitsi ensimmäisen tason kahtia. Jokaiselle tasolle johti vain yksi kulkureitti, joka oli suojattu suurella portilla. Portit eivät olleet peräkkäin vaan lomittain, minkä vuoksi vihollisen oli hyvin vaikeaa ja hidasta edetä ylemmille tasoille. Kaupungin korkea ulkomuuri oli rakennettu äärimmäisen kovasta kivestä ja siinä oli Suuri portti — hyvin kestävästä teräksestä ja raudasta tehty metalliportti. Muurien sisäpuolella oli paljon valkoisesta kivestä tehtyjä rakennuksia, kuten kellotorneja, kirjastoja, aarrekammioita ja majataloja.
Seitsemännellä tasolla oli Linna, jossa kuninkaat ja käskynhaltijat asuivat ja pitivät hoviaan. Linnassa oli yhdeksänkymmentä metriä korkea Ecthelionin Valkoinen Torni, jossa säilytettiin Anor-kivenä tunnettua palantíria. Tornista avautui huikea näköala satojen kilometrien päähän. Linnan edustalla oli piha, jossa kasvoi Gondorin symbolina pidetty Valkoinen Puu. Puun viereen oli rakennettu koristeellinen suihkulähde.
Mindolluin-vuoren huipun ja kaupungin välissä olivat Kuolleiden Kartanot, jonne Gondorin kuninkaat ja käskynhaltijat oli haudattu. Sinne pääsi ainoastaan Rath Díneniä eli Hiljaista katua pitkin, ja katu oli suojattu jatkuvasti vartioidulla portilla.
Nimet

Minas Tirith merkitsee Vahtitornia. Se annettiin kaupungille nimeksi, koska kaupunki joutui tarkkailemaan Mordorista nousevaa pahuutta. Kaupungin alkuperäinen nimi Minas Anor merkitsi Laskevan Auringon Tornia. Rohirrim kutsuivat kaupunkia Mundburgiksi eli Turvalinnaksi.
Minas Tirith elokuvissa

Uusiseelantilaisen elokuvaohjaajan Peter Jacksonin ohjaamassa Taru sormusten herrasta -elokuvatrilogiassa Minas Tirith nähdään Sormuksen ritareissa ja myöhemmin Kuninkaan paluussa. Kaupunki toteutettiin yhdistämällä erittäin yksityiskohtaisia pienoismalleja ja tietokoneanimaatiota. Pienoismalleista suurin oli niin valtava, ettei se enää mahtunut studioon. Osa kaupungin rakennuksista rakennettiin luonnollisen kokoisina hylättyyn kivilouhokseen, jossa oli aiemmin kuvattu Helmin Syvänteen taistelu.
Aiheesta muualla

Erittäin yksityiskohtainen kuvaus Minas Tirithistä. Tuckborough. (englanniksi)
The Encyclopedia of Arda — Minas Tirith (englanniksi)
Gondorin Valkoinen puu.
Minas Tirith elokuvassa Taru sormusten herrasta: Kuninkaan paluu.
Broken Note

| Broken Note> Tiedot |
| --- | --- |
Kotipaikka:  Iso-Britannia, Lontoo
Levy-yhtiö:  Ad Noiseam   Ruff   Damage   MindSaw Recordings  
Aiheesta muualla
myspace.com/brokennoteuk
Infobox OKNimi-testi OK: 
Broken Note on Lontoosta, Isosta-Britanniasta kotoisin oleva dubstep-musiikkia tekevä kahden miehen kokoonpano.
Genre

Broken Noten musiikki on vaihtelevaa; se nojautuu vahvoihin bassoraitoihin ja sino-rastafarisoundeihin. Broken Noten julkaisut on kategorisoitu dubstepiksi, mutta duon tiedetään rikkovan genrerajoja.
Broken Noten kappaleet ovat instrumentaalisia tai niissä on käytetty sampleja. Esimerkiksi Mortal Bass -kappaleessa käytetään Fight Club -elokuvasta otettua ääninäytettä.
Tuotanto

Broken Note julkaisi ensimmäisen pitkäsoitto-cd:n Terminal Static marraskuussa vuonna 2009. Sitä ennen yhtye on julkaissut pelkästään vinyylilevylle. Pitkäsoitto sisältää Ruff-, Ad Noiseam- ja Damage-levy-yhtiöiden alaisuudessa julkaistuja kappaleita.
Diskografia > Albumit

Terminal Static (Ad Noiseam) (2009)
Diskografia > EP:t

Dubversion / Mortal Bass (Ruff) (2008)
Fueling The Fire (Damage) (2008)
War In The Making / No Struggle (Ruff) (2008)
Let 'Em Hang / Meltdown (Ad Noiseam) (2009)
Venom / Fucking Up The Program (MindSaw Recordings) (2010)
Aiheesta muualla

Broken Noten Myspace-sivusto (englanniksi)
Broken Note Facebookissa (englanniksi)
Broken Noten julkaisut Ad Noiseam-levy-yhtiön nettisivuilla (Arkistoitu – Internet Archive) (englanniksi)
Christine Sponring

Christine Sponring
Christine Sponring (s. 22. kesäkuuta 1983 Schwaz) on itävaltalainen alppihiihtäjä.
Nuorten MM-kilpailuissa vuonna 2000 Sponring saavutti pronssia syöksylaskussa ja kultaa seuraavana vuonna pujottelussa. St. Antonin MM-kilpailuissa 2001 Sponring sijoittui hopealle alppiyhdistetyssä ja 12:nneksi pujottelussa. St. Moritzin MM-kilpailuissa 2003 hän oli syöksylaskussa kahdeksas. Åren MM-kilpailuissa 2007 Sponring sijoittui supersuurpujottelussa 16:nneksi. Hän oli mukana Salt Lake Cityn olympialaisissa 2002, jossa keskeytti sekä pujottelussa että alppiyhdistetyssä.
Maailmancupissa Sponring kilpaili ensimmäisen kerran joulukuussa 2000 Sestrieren pujottelussa. Ensimmäiset maailmancupin pisteensä hän saavutti Sestrieren toisessa pujottelukilpailussa kymmenen päivää debyyttinsä jälkeen sijoituttuaan 22:nneksi. Kymmenen parhaan joukkoon hän sijoittui ensimmäisen kerran Flachaun pujottelussa tammikuussa 2001 oltuaan yhdeksäs. Kolmen parhaan joukkoon Sponring sijoittui ensimmäisen kerran marraskuussa 2001 Copper Mountainissa, Coloradossa, kun hän oli toinen siellä käydyssä pujottelussa. Sen lisäksi hän sijoittui urallaan kahdesti kolmanneksi San Sicarion supersuurpujottelukilpailuissa tammikuussa 2007.
Carl Ludwig Siegel

| Carl Ludwig Siegel |
| --- | --- |
 Carl Ludwig Siegel vuonna 1975.
Henkilötiedot
Syntynyt: 31. joulukuuta 1896 Berliini, Saksan keisarikunta
Kuollut: 4. huhtikuuta 1981 (84 vuotta) Göttingen, Länsi-Saksa
Kansalaisuus:  saksalainen
Koulutus ja ura
Tutkinnot:  Humboldt-yliopisto   Göttingenin Georg-August-yliopisto
Väitöstyön ohjaaja:  Edmund Landau
Instituutti:  Johann Wolfgang Goethe -yliopisto,   Göttingenin Georg-August-yliopisto,   Institute for Advanced Study
Tutkimusalue:  matematiikka
Tunnetut työt:  lukuteorian kehittäjä
Palkinnot:  Wolfin matematiikanpalkinto (1978)
Carl Ludwig Siegel (31. joulukuuta 1896 Berliini, Saksan keisarikunta – 4. huhtikuuta 1981 Göttingen, Länsi-Saksa) oli saksalainen matemaatikko. Hän on 1900-luvun alkupuoliskon merkittävimpiä matemaatikkoja, ja hänen tutkimuksensa suuntautuivat erityisesti lukuteoriaan, Diofantoksen yhtälöihin ja taivaanmekaniikkaan. Siegel palkittiin vuonna 1978 Wolfin palkinnolla.
Elämäkerta

Siegel syntyi vuonna 1896 Berliinissä, missä hän aloitti yliopisto-opintonsa 1915. Hänen opettajiaan Humboldt-yliopistossa olivat muun muassa Max Planck ja Ferdinand Georg Frobenius. Siegel suunnitteli suuntautuvansa tähtitieteeseen, mutta Frobeniuksen vaikutuksesta hän kääntyi lukuteoriaan, josta tulikin hänen uransa päätutkimusala. Siegelin opiskelut katkesivat 1917, kun hänet värvättiin armeijaan. Hän ei sopeutunut armeijaan, ja hänet vapautettiin palveluksesta ennen ensimmäisen maailmansodan loppua. Sodan jälkeen Siegel jatkoi opintojaan Göttingenin Georg-August-yliopistossa. Edmund Landau oli Siegelin väitöskirjan ohjaaja, ja Siegel valmistui tohtoriksi vuonna 1920.
Siegel nimitettiin vuonna 1922 Arthur Moritz Schönfliesin seuraajaksi Frankfurt am Mainin Johann Wolfgang Goethe -yliopistoon. Siegel vietti vuoden 1935 Princetonissa Institute for Advanced Studyssa. Saksassa Siegel hyväksyi vuonna 1937 paikan Göttingenin yliopistosta, jossa aloitti seuraavana vuonna. Toisen maailmansodan alettua 1939 Siegel ei halunnut enää jäädä kotimaahansa. Hän jätti Saksan varhain vuonna 1940 ja muutti Tanskan kautta Norjaan ja sieltä edelleen Yhdysvaltoihin. Siegel työskenteli vuodet 1940–1951 Institute for Advanced Studyssa. Hän palasi tämän jälkeen Göttingenin yliopistoon, jonka palveluksessa oli uransa loppuun.
Siegel sai vuonna 1978 Wolfin palkinnon erityisesti lukuteorian, Diofantoksen yhtälöiden ja taivaanmekaniikasta tekemiensä tutkimusten ansiosta. Matemaatikko André Weil on kutsunut Siegeliä 1900-luvun alkupuoliskon merkittävimmäksi matemaatikoksi.
Christie

Christie voi tarkoittaa ainakin seuraavia:
Christie’s, huutokauppakamari
Christie, Nabiscon osasto
Christie, brittiläinen yhtye
Christie-jousitus, kulkuneuvon jousitusjärjestelmä
Christie Digital Systems, lyhyesti Christie, kanadalais-yhdysvaltalainen projektorivalmistaja
Christie, Dead or Alive -pelisarjan hahmo
Christie Monteiro, Tekken-pelisarjan hahmo.